Дюрдьов

Дюрдьов,  Ђурђево — валал в Републицѣ Сербия, в автономной краинѣ Войводина, в общинѣ Жабель Южнобачского округа.

Землепис
Дюрдьов оддаленый о 25 км од Нового Сада. Готарь Дюрдьова цѣлком ровнинный. В сѣйбѣ переважать кендериця, пшениця и ярець, але найвекшу славу Дюрдовчанам приносять грызачкы, по тутешньому ґереґи. В готари Дюрдьова лежить 8033-гектаровый ревир ловецкого дружства Зец з розличныма файтами дичины.

История
Дюрдьов ся первый раз упоминать року 1513 яко маеток срѣмского владыкы. По османской добѣ цѣлком спустѣв, а наново ся зачав засельовати року 1800, коли ту пришли 203 сербскы родины. Русины зачали ся ту приселяти в другой половцѣ 19. ст. з Руского Керестура и Коцура.

Обывательство
В року 2002 в Дюрдьовѣ были 5 137 жителѣ.Попис 2002: Становништво према националноj или етничкоj припадности, с. 40.

Народностне зложѣня (2002 p.):Попис 2002: Становништво према националноj или етничкоj припадности, сс. 40-41.
 Народность  Число особ  Частка Сербы  3 538  68,87% Русины  1 197 23,30% Ромы  131 2,55% Югославы  61  1,18% Мадяре  46  0,89% Хорваты  26  0,50% Словаци  18  0,35% иншы  120  2,34%

Русинска култура
21. септембра 1948 закладене Културно-просвѣтне дружство Тарас Шевченко. 15. марца 1981 реформовано на Културно-умѣлецке дружство (КУД) Тарас Шевченко, популарнѣйше и познатѣйше в Дюрдьовѣ яко Матка. КУД во своей роботѣ усилуе ся охранити народну спѣванку и театер, ношу, фолклор и обычаи Русинох, але и другых народох, з котрыма въедно жиють. За час ествованя КУД играв понад 30 аматерскых драматичных представ.Матка, Дюрдьов

В грекокатолицкой парохии Дюрдьова мож видѣти историко-етнографичну колекцию 1229 артефактох з материалной културы тутешных Руснакох Руска одлога, котру позберав прощеный о. Йоаким Холошняй зоз сыном Михалом.РУСКА ОДЛОГА

Жерела и одказы
 Попис становништва, домаћинстава и станова у 2002. СТАНОВНИШТВО. НАЦИОНАЛНА ИЛИ ЕТНИЧКА ПРИПАДНОСТ. Подаци по насељима. 1. Републички завод за статистику. Београд, фебруар 2003. .
 Официалный сайт Дюрдьова 
 Основна школа „Јован Јовановић Змај“ Ђурђево 


 Референции 

Катеґорія:Населены пункты Сербії
Катеґорія:Населены пункты Войводины
Катеґорія:Южнобачскый округ